เดอะเคออสเอนจิน

เดอะเคออสเอนจิน () เป็นวิดีโอเกมรันแอนด์กันมุมมองจากบนลงล่างที่พัฒนาโดยบริษัทเดอะบิตแมปบราเธอส์ และเผยแพร่โดยบริษัทเรนอิเกดซอฟต์แวร์ในเดือนมีนาคม ค.ศ. 1993 เกมดังกล่าวมีฉากอยู่ในสมัยวิกตอเรียซึ่งเป็นยุคสตีมพังก์ โดยผู้เล่นหนึ่งหรือสองคนจะต้องต่อสู้กับเคออสเอนจินของบุคคลในตำนานที่สร้างขึ้นมาเป็นศัตรูโดยผ่านสี่ภูมิประเทศ และท้ายที่สุดก็ต้องกำจัดมันกับนักประดิษฐ์ที่วิกลจริต

เกมนี้เปิดตัวครั้งแรกสำหรับอะมิกา โดยมีเวอร์ชันสำหรับเอจีเอของอะมิกา และต่อมาได้พอร์ตไปยังเอ็มเอส-ดอส, ซูเปอร์แฟมิคอม, อาตาริ เอสที, อะมิกา ซีดี32, ริสก์ โอเอส รวมถึงเมกาไดรฟ์ ซึ่งในเวอร์ชันซูเปอร์แฟมิคอมและเมกาไดรฟ์ ตัวละครนักเทศน์ได้เปลี่ยนเป็นนักวิทยาศาสตร์และได้รับการออกแบบใหม่โดยเอาปลอกคอนักบวชออก ส่วนเวอร์ชันสหรัฐของทั้งสองพอร์ตนี้ได้เปลี่ยนชื่อใหม่เป็นโซลเจอส์ออฟฟอร์ชูน () และภาคต่อของเกมนี้คือเดอะเคออสเอนจิน 2 ได้วางจำหน่ายใน ค.ศ. 1996

 โครงเรื่อง 
เกมนี้มีฉากเป็นประเทศอังกฤษสมัยวิกตอเรียซึ่งเป็นยุคสตีมพังก์ ได้มีนักเดินทางข้ามเวลาในภารกิจลาดตระเวนจากอนาคตอันไกลโพ้นติดอยู่ในประเทศอังกฤษในช่วงปลายคริสต์ทศวรรษ 1800 เทคโนโลยีของเขาจึงไปอยู่ในมือของราชสมาคมที่นำโดยแบรอน ฟอร์เทสก์ (ซึ่งอิงตามชาลส์ แบบบิจ) นักประดิษฐ์ผู้ยิ่งใหญ่ จากนั้น ฟอร์เทสก์ก็ได้ออกแบบเครื่องจักรล้ำยุคหลาย ๆ ชิ้นในแบบแนวคิดย้อนยุค ทำให้เกิดไทม์ไลน์ที่แตกต่างไปจากเดิมอย่างสิ้นเชิง

ต่อมา แบรอน ฟอร์เทสก์ ก็ประสบความสำเร็จในการสร้างสรรค์สิ่งที่ยิ่งใหญ่ที่สุดของเขา นั่นคือเคออสเอนจิน ซึ่งสามารถทดลองกับสสารรวมถึงธรรมชาติที่แท้จริงของอวกาศและเวลา น่าเสียดายสำหรับอาณาจักรอันภาคภูมิใจที่เหลืออยู่ เอนจินดังกล่าวกลับมีสติสัมปชัญญะขึ้นมา โดยจับตัวและกลืนกินผู้สร้างมัน รวมถึงเริ่มเปลี่ยนแปลงชนบทไปในทางที่เลวร้าย บรรดามอนสเตอร์ชั่วร้ายและหุ่นกลทำลายล้างได้ปรากฏตัวขึ้นทุกหนทุกแห่ง รวมถึงแม้แต่สัตว์ดึกดำบรรพ์ก็ยังฟื้นคืนชีพขึ้นมา สายโทรเลขที่เชื่อมต่อบริติชไอลส์กับแผ่นดินใหญ่ยุโรปถูกตัดขาด และเรือลำใดก็ตามที่พยายามเข้าสู่ท่าเรือของเกาะบริติชก็จะถูกโจมตี ซึ่งพระราชวงศ์อังกฤษ, สมาชิกรัฐสภา และผู้ลี้ภัยจำนวนมากสามารถหลบหนีข้ามทะเลไปได้สำเร็จ พร้อมกับนำเรื่องราวอันน่าสยดสยองนานัปการติดตัวไป ส่วนจักรวรรดิบริติชได้ล่มสลาย และโลกตกอยู่ในความวุ่นวายทางเศรษฐกิจและการเมือง นั่นจึงดึงดูดใจบรรดาทหารรับจ้างจำนวนหนึ่งให้เข้าร่วมภารกิจที่อาจให้ผลตอบแทนสูงในการแทรกซึมเข้าไปในเกาะบริเตนที่ถูกปิดล้อม, ค้นหาต้นตอของปัญหา และยุติมันอย่างรวดเร็ว

 อ้างอิง 

 แหล่งข้อมูลอื่น 
 The Chaos Engine at Bitmap Bros.
 The Chaos Engine review, 1993

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:เกมสำหรับเอคอร์นอาร์คิมิดีส
หมวดหมู่:วิดีโอเกมประวัติศาสตร์ประยุกต์
หมวดหมู่:เกมสำหรับอะมิกา
หมวดหมู่:วิดีโอเกมแบบร่วมมือกัน
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:เกมรันแอนด์กัน
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่มีฉากในประเทศอังกฤษ
หมวดหมู่:เกมสำหรับวินโดวส์